# Den Europæiske Unions C 285E/2011

| | ISSN 1725-2393
  doi:10.3000/17252393.CE2011.285.dan |
| --- | --- |
| Den Europæiske Unions
  Tidende | C 285E |
| | |
| Dansk udgave | Meddelelser og oplysninger | 54. årgang29. september 2011 |

ISSN 1725-2393

doi:10.3000/17252393.CE2011.285.dan

Den Europæiske Unions

Tidende

C 285E

Dansk udgave

Meddelelser og oplysninger

54. årgang29. september 2011

---

| Informationsnummer | Indhold | Side |
| --- | --- | --- |
| | III   Forberedende retsakter |
| | RÅDET |
| 2011/C 285E/01 | Rådets førstebehandlingsholdning (EU) nr. 9/2011 med henblik på vedtagelse af Europa-Parlamentets og Rådets afgørelse om oprettelse af et EU-tiltag vedrørende det europæiske kulturarvsmærke Vedtaget af Rådet den 19. juli 2011 | 1 |

Informationsnummer

Indhold

Side

III   Forberedende retsakter

RÅDET

2011/C 285E/01

Rådets førstebehandlingsholdning (EU) nr. 9/2011 med henblik på vedtagelse af Europa-Parlamentets og Rådets afgørelse om oprettelse af et EU-tiltag vedrørende det europæiske kulturarvsmærke Vedtaget af Rådet den 19. juli 2011

1

| DA | |
| --- | --- |

DA

---

III Forberedende retsakter

RÅDET

| 29.9.2011 | DA | Den Europæiske Unions Tidende | CE 285/1 |
| --- | --- | --- | --- |

29.9.2011

DA

Den Europæiske Unions Tidende

CE 285/1

---

RÅDETS FØRSTEBEHANDLINGSHOLDNING (EU) Nr. 9/2011

med henblik på vedtagelse af Europa-Parlamentets og Rådets afgørelse om oprettelse af et EU-tiltag vedrørende det europæiske kulturarvsmærke

Vedtaget af Rådet den 19. juli 2011

2011/C 285 E/01

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 167, stk. 5, første led,

under henvisning til forslag fra Europa-Kommissionen,

efter fremsendelse af udkast til lovgivningsmæssig retsakt til de nationale parlamenter,

under henvisning til udtalelse fra Regionsudvalget (1),

efter den almindelige lovgivningsprocedure (2), og

ud fra følgende betragtninger:

| (1) | Traktaten om Den Europæiske Unions funktionsmåde (TEUF) tager sigte på en stadig snævrere sammenslutning mellem de europæiske folk og pålægger Unionen blandt andet at bidrage til, at medlemsstaternes kulturer kan udfolde sig, idet den respekterer den nationale og regionale mangfoldighed og samtidig fremhæver den fælles kulturarv. I denne forbindelse støtter og udbygger Unionen om nødvendigt medlemsstaternes indsats for at forbedre kendskabet til og formidlingen af de europæiske folkeslags kultur og historie. |
| --- | --- |

(1)

Traktaten om Den Europæiske Unions funktionsmåde (TEUF) tager sigte på en stadig snævrere sammenslutning mellem de europæiske folk og pålægger Unionen blandt andet at bidrage til, at medlemsstaternes kulturer kan udfolde sig, idet den respekterer den nationale og regionale mangfoldighed og samtidig fremhæver den fælles kulturarv. I denne forbindelse støtter og udbygger Unionen om nødvendigt medlemsstaternes indsats for at forbedre kendskabet til og formidlingen af de europæiske folkeslags kultur og historie.

| (2) | En bedre forståelse og større værdsættelse, især blandt unge, af den fælles kulturarv i dens mangfoldighed vil bidrage til at styrke tilhørsforholdet til Unionen og styrke den interkulturelle dialog. Det er derfor vigtigt at støtte en bedre adgang til kulturarven og at styrke dennes europæiske dimension. |
| --- | --- |

(2)

En bedre forståelse og større værdsættelse, især blandt unge, af den fælles kulturarv i dens mangfoldighed vil bidrage til at styrke tilhørsforholdet til Unionen og styrke den interkulturelle dialog. Det er derfor vigtigt at støtte en bedre adgang til kulturarven og at styrke dennes europæiske dimension.

| (3) | I TEUF er der også fastlagt et unionsborgerskab, som supplerer medlemsstaternes nationale statsborgerskab, og som udgør et vigtigt element i sikringen og styrkelsen af den europæiske integrationsproces. Skal borgerne fuldt ud støtte den europæiske integration, bør der lægges større vægt på deres fælles værdier, historie og kultur som vigtige elementer i deres tilhørsforhold til et samfund, der bygger på principperne om frihed, demokrati, respekt for menneskerettighederne, kulturel og sproglig mangfoldighed, tolerance og solidaritet. |
| --- | --- |

(3)

I TEUF er der også fastlagt et unionsborgerskab, som supplerer medlemsstaternes nationale statsborgerskab, og som udgør et vigtigt element i sikringen og styrkelsen af den europæiske integrationsproces. Skal borgerne fuldt ud støtte den europæiske integration, bør der lægges større vægt på deres fælles værdier, historie og kultur som vigtige elementer i deres tilhørsforhold til et samfund, der bygger på principperne om frihed, demokrati, respekt for menneskerettighederne, kulturel og sproglig mangfoldighed, tolerance og solidaritet.

| (4) | Et mellemstatsligt initiativ vedrørende det europæiske kulturarvsmærke (»det mellemstatslige initiativ«) blev iværksat den 28. april 2006 i Granada, Spanien. |
| --- | --- |

(4)

Et mellemstatsligt initiativ vedrørende det europæiske kulturarvsmærke (»det mellemstatslige initiativ«) blev iværksat den 28. april 2006 i Granada, Spanien.

| (5) | Den 20. november 2008 vedtog Rådet konklusioner (3) med sigte på at ændre det mellemstatslige initiativ til et EU-tiltag (»tiltaget«), hvori det opfordrede Kommissionen til at forelægge et forslag om Unionens indførelse af et europæisk kulturarvsmærke (»mærket«) og at fastlægge de praktiske procedurer for gennemførelsen af projektet. |
| --- | --- |

(5)

Den 20. november 2008 vedtog Rådet konklusioner (3) med sigte på at ændre det mellemstatslige initiativ til et EU-tiltag (»tiltaget«), hvori det opfordrede Kommissionen til at forelægge et forslag om Unionens indførelse af et europæisk kulturarvsmærke (»mærket«) og at fastlægge de praktiske procedurer for gennemførelsen af projektet.

| (6) | Den offentlige høring og konsekvensanalysen, som Kommissionen gennemførte, bekræftede værdien af det mellemstatslige initiativ, men viste at det var nødvendigt, at det blev videreudviklet for at opnå sit fulde potentiale, og at inddragelsen af Unionen kunne give en klar merværdi og bidrage til et kvalitativt løft for det. |
| --- | --- |

(6)

Den offentlige høring og konsekvensanalysen, som Kommissionen gennemførte, bekræftede værdien af det mellemstatslige initiativ, men viste at det var nødvendigt, at det blev videreudviklet for at opnå sit fulde potentiale, og at inddragelsen af Unionen kunne give en klar merværdi og bidrage til et kvalitativt løft for det.

| (7) | Mærket bør drage fordel af erfaringerne fra det mellemstatslige initiativ. |
| --- | --- |

(7)

Mærket bør drage fordel af erfaringerne fra det mellemstatslige initiativ.

| (8) | Mærket bør tilstræbe merværdi og komplementaritet med andre initiativer, som f.eks. UNESCO's verdensarvsliste, UNESCO's repræsentative liste over menneskehedens immaterielle kulturarv og Europarådets »europæiske kulturruter«. Dets merværdi bør bygge på det, som udvalgte steder kan bidrage med til europæisk historie og kultur, herunder opbygningen af Unionen, på en klar uddannelsesmæssig dimension i forhold til borgerne, især unge, samt på netværk mellem stederne med henblik på udveksling af erfaringer og eksempler på bedste praksis. Tiltagets hovedvægt bør ligge på fremstød for stederne og adgangen hertil, samt på kvaliteten af informationen og de tilbudte aktiviteter og i mindre grad på en bevarelse af stederne, som bør sikres gennem eksisterende beskyttelsesordninger. |
| --- | --- |

(8)

Mærket bør tilstræbe merværdi og komplementaritet med andre initiativer, som f.eks. UNESCO's verdensarvsliste, UNESCO's repræsentative liste over menneskehedens immaterielle kulturarv og Europarådets »europæiske kulturruter«. Dets merværdi bør bygge på det, som udvalgte steder kan bidrage med til europæisk historie og kultur, herunder opbygningen af Unionen, på en klar uddannelsesmæssig dimension i forhold til borgerne, især unge, samt på netværk mellem stederne med henblik på udveksling af erfaringer og eksempler på bedste praksis. Tiltagets hovedvægt bør ligge på fremstød for stederne og adgangen hertil, samt på kvaliteten af informationen og de tilbudte aktiviteter og i mindre grad på en bevarelse af stederne, som bør sikres gennem eksisterende beskyttelsesordninger.

| (9) | Tiltaget kunne ud over en styrkelse af de europæiske borgeres tilhørsforhold til Unionen og en stimulering af den interkulturelle dialog også bidrage til at styrke kulturarvens værdi og synlighed, øge kulturarvens rolle i en økonomisk og bæredygtig udvikling af regionerne, især gennem kulturturisme, fremme synergieffekten mellem kulturarv og nutidig kunst og kreativitet, og mere generelt fremme de demokratiske værdier og menneskerettigheder, som den europæiske integration bygger på. |
| --- | --- |

(9)

Tiltaget kunne ud over en styrkelse af de europæiske borgeres tilhørsforhold til Unionen og en stimulering af den interkulturelle dialog også bidrage til at styrke kulturarvens værdi og synlighed, øge kulturarvens rolle i en økonomisk og bæredygtig udvikling af regionerne, især gennem kulturturisme, fremme synergieffekten mellem kulturarv og nutidig kunst og kreativitet, og mere generelt fremme de demokratiske værdier og menneskerettigheder, som den europæiske integration bygger på.

| (10) | Disse mål ligger fuldt ud på linje med målene i Kommissionens meddelelse om en europæisk kulturdagsorden i en stadig mere globaliseret verden, som også omfatter fremme af kulturel mangfoldighed og interkulturel dialog samt af kultur som en katalysator for kreativitet. |
| --- | --- |

(10)

Disse mål ligger fuldt ud på linje med målene i Kommissionens meddelelse om en europæisk kulturdagsorden i en stadig mere globaliseret verden, som også omfatter fremme af kulturel mangfoldighed og interkulturel dialog samt af kultur som en katalysator for kreativitet.

| (11) | Det er af afgørende betydning, at mærket tildeles på grundlag af fælles, klare og transparente kriterier og procedurer, herunder i de to første udvælgelsesår, hvor der bør gælde overgangsregler. |
| --- | --- |

(11)

Det er af afgørende betydning, at mærket tildeles på grundlag af fælles, klare og transparente kriterier og procedurer, herunder i de to første udvælgelsesår, hvor der bør gælde overgangsregler.

| (12) | Proceduren for udvælgelse af steder i forbindelse med tiltaget bør gennemføres i to faser. Stederne bør først udvælges foreløbigt på nationalt plan. Når det er relevant, kan medlemsstaterne inddrage lokale og regionale myndigheder. Udvælgelsen bør dernæst finde sted på EU-plan. Hvert sted, der har fået tildelt mærket, bør overvåges, så det sikres, at stederne fortsat opfylder de kriterierne, der er fastlagt for mærket. |
| --- | --- |

(12)

Proceduren for udvælgelse af steder i forbindelse med tiltaget bør gennemføres i to faser. Stederne bør først udvælges foreløbigt på nationalt plan. Når det er relevant, kan medlemsstaterne inddrage lokale og regionale myndigheder. Udvælgelsen bør dernæst finde sted på EU-plan. Hvert sted, der har fået tildelt mærket, bør overvåges, så det sikres, at stederne fortsat opfylder de kriterierne, der er fastlagt for mærket.

| (13) | Ved den første evaluering af tiltaget bør det undersøges, om dets geografiske anvendelsesområde bør udvides. |
| --- | --- |

(13)

Ved den første evaluering af tiltaget bør det undersøges, om dets geografiske anvendelsesområde bør udvides.

| (14) | Når der foreligger en klar tematisk forbindelse mellem en række steder i én medlemsstat, bør tiltaget give mulighed for fælles ansøgninger. Sådanne fælles ansøgninger bør omfatte et rimeligt antal deltagende steder og påvise en europæisk merværdi i forhold til individuelle ansøgninger vedrørende de samme steder. |
| --- | --- |

(14)

Når der foreligger en klar tematisk forbindelse mellem en række steder i én medlemsstat, bør tiltaget give mulighed for fælles ansøgninger. Sådanne fælles ansøgninger bør omfatte et rimeligt antal deltagende steder og påvise en europæisk merværdi i forhold til individuelle ansøgninger vedrørende de samme steder.

| (15) | På grund af visse steders tværnationale dimension bør dette tiltag ligeledes give mulighed for fælles ansøgninger, både for så vidt angår steder beliggende i forskellige medlemsstater, som fokuserer på et specifikt emne, og for så vidt angår et sted, der er beliggende på mindst to medlemsstaters område. |
| --- | --- |

(15)

På grund af visse steders tværnationale dimension bør dette tiltag ligeledes give mulighed for fælles ansøgninger, både for så vidt angår steder beliggende i forskellige medlemsstater, som fokuserer på et specifikt emne, og for så vidt angår et sted, der er beliggende på mindst to medlemsstaters område.

| (16) | For at sikre ensartede betingelser for gennemførelsen af denne afgørelse, navnlig bestemmelserne vedrørende udpegelse af steder, der skal tildeles mærket, frakendelse af mærket og formalisering af frasigelsen af mærket, bør Kommissionen tillægges gennemførelsesbeføjelser. |
| --- | --- |

(16)

For at sikre ensartede betingelser for gennemførelsen af denne afgørelse, navnlig bestemmelserne vedrørende udpegelse af steder, der skal tildeles mærket, frakendelse af mærket og formalisering af frasigelsen af mærket, bør Kommissionen tillægges gennemførelsesbeføjelser.

| (17) | De administrative ordninger for mærket bør være enkle og fleksible i overensstemmelse med nærhedsprincippet. |
| --- | --- |

(17)

De administrative ordninger for mærket bør være enkle og fleksible i overensstemmelse med nærhedsprincippet.

| (18) | Målene for denne afgørelse kan ikke i tilstrækkelig grad opfyldes af medlemsstaterne, da der navnlig er behov for nye fælles, klare og transparente kriterier og procedurer for mærket samt en stærkere koordinering mellem medlemsstaterne, og kan derfor bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål — |
| --- | --- |

(18)

Målene for denne afgørelse kan ikke i tilstrækkelig grad opfyldes af medlemsstaterne, da der navnlig er behov for nye fælles, klare og transparente kriterier og procedurer for mærket samt en stærkere koordinering mellem medlemsstaterne, og kan derfor bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne afgørelse ikke ud over, hvad der er nødvendigt for at nå disse mål —

VEDTAGET DENNE AFGØRELSE:

Artikel 1

Oprettelse

Der oprettes hermed et EU-tiltag (»tiltaget«) med titlen »det europæiske kulturarvsmærke« (»mærket«).

Artikel 2

Definitioner

I denne afgørelse forstås ved

1)   »steder«: monumenter, naturlandskaber, undersøiske, arkæologiske og industrielle steder, byområder, kulturlandskaber, mindesteder, kulturgenstande og immateriel kulturarv, der er knyttet til et sted, herunder moderne kulturarv. »Tværnationale steder« som defineret i artikel 12 og »nationale tematiske steder« som defineret i artikel 13 betragtes også som »steder«

2)   »tværnationale steder«:

| a) | en række steder, der er beliggende i forskellige medlemsstater, og som fokuserer på et specifikt emne i en fælles ansøgning, eller |
| --- | --- |

a)

en række steder, der er beliggende i forskellige medlemsstater, og som fokuserer på et specifikt emne i en fælles ansøgning, eller

| b) | et sted, der er beliggende på mindst to medlemsstaters område |
| --- | --- |

b)

et sted, der er beliggende på mindst to medlemsstaters område

3)   »nationale tematiske steder«: en række steder, der er beliggende i én og samme medlemsstat, og som fokuserer på et specifikt emne i en fælles ansøgning.

Artikel 3

Mål

1.   Tiltaget skal bidrage til følgende generelle mål:

| a) | at styrke de europæiske borgeres, og navnlig unges, tilhørsforhold til Unionen på grundlag af fælles værdier og elementer af europæisk historie og kulturarv samt en værdsættelse af national og regional mangfoldighed |
| --- | --- |

a)

at styrke de europæiske borgeres, og navnlig unges, tilhørsforhold til Unionen på grundlag af fælles værdier og elementer af europæisk historie og kulturarv samt en værdsættelse af national og regional mangfoldighed

| b) | at styrke den interkulturelle dialog. |
| --- | --- |

b)

at styrke den interkulturelle dialog.

2.   Med henblik på opfyldelsen af målene i stk. 1 skal tiltaget tilstræbe at nå følgende mål på mellemlang sigt:

| a) | at fremhæve den symbolske værdi af og synliggøre steder, som har spillet en betydelig rolle i Europas historie og kultur og/eller opbygningen af Unionen |
| --- | --- |

a)

at fremhæve den symbolske værdi af og synliggøre steder, som har spillet en betydelig rolle i Europas historie og kultur og/eller opbygningen af Unionen

| b) | at øge de europæiske borgeres forståelse af Europas historie og opbygningen af Unionen og af deres fælles og dog mangfoldige kulturarv, især for så vidt angår de demokratiske værdier og menneskerettigheder, som den europæiske integrationsproces bygger på. |
| --- | --- |

b)

at øge de europæiske borgeres forståelse af Europas historie og opbygningen af Unionen og af deres fælles og dog mangfoldige kulturarv, især for så vidt angår de demokratiske værdier og menneskerettigheder, som den europæiske integrationsproces bygger på.

3.   Stederne selv skal tilstræbe at nå følgende specifikke mål:

| a) | at fremhæve deres europæiske betydning |
| --- | --- |

a)

at fremhæve deres europæiske betydning

| b) | at øge de europæiske borgeres, især unges, bevidsthed om deres fælles kulturarv |
| --- | --- |

b)

at øge de europæiske borgeres, især unges, bevidsthed om deres fælles kulturarv

| c) | at fremme udveksling af erfaringer og eksempler på bedste praksis i hele Unionen |
| --- | --- |

c)

at fremme udveksling af erfaringer og eksempler på bedste praksis i hele Unionen

| d) | at øge og/eller forbedre adgangen for alle, især unge |
| --- | --- |

d)

at øge og/eller forbedre adgangen for alle, især unge

| e) | at styrke den interkulturelle dialog, især blandt unge, gennem kunstneriske, kulturelle og historiske uddannelsesaktiviteter |
| --- | --- |

e)

at styrke den interkulturelle dialog, især blandt unge, gennem kunstneriske, kulturelle og historiske uddannelsesaktiviteter

| f) | at fremme synergien mellem på den ene side kulturarv og på den anden side nutidig kunst og kreativitet |
| --- | --- |

f)

at fremme synergien mellem på den ene side kulturarv og på den anden side nutidig kunst og kreativitet

| g) | at bidrage til at gøre regionerne mere attraktive og støtte deres økonomiske og bæredygtige udvikling, især gennem kulturturisme. |
| --- | --- |

g)

at bidrage til at gøre regionerne mere attraktive og støtte deres økonomiske og bæredygtige udvikling, især gennem kulturturisme.

Artikel 4

Deltagelse i tiltaget

Tiltaget er åbent for deltagelse af medlemsstaterne på et frivilligt grundlag.

Artikel 5

Tiltagets merværdi og komplementaritet med andre initiativer

Kommissionen og medlemsstaterne sikrer tiltagets merværdi og komplementaritet med andre initiativer inden for området kulturarv, såsom UNESCO's verdensarvsliste, UNESCO's repræsentative liste over menneskehedens immaterielle kulturarv og Europarådets europæiske kulturruter.

Artikel 6

Steder, som kan komme i betragtning

Steder som defineret i artikel 2 kan komme i betragtning til at få tildelt mærket.

Artikel 7

Kriterier

1.   Tildelingen af mærket sker på grundlag af følgende kriterier (»kriterier«):

| a) | Steder, der er kandidater til mærket, skal have en symbolsk europæisk værdi og skal have spillet en betydelig rolle i Europas historie og kultur og/eller opbygningen af Unionen. Stederne skal derfor kunne dokumentere et eller flere af følgende elementer:






  i) | deres tværnationale eller paneuropæiske karakter: hvordan deres historiske og aktuelle indflydelse og attraktionsværdi rækker ud over en medlemsstats nationale grænser |
| --- | --- | --- |

a)

Steder, der er kandidater til mærket, skal have en symbolsk europæisk værdi og skal have spillet en betydelig rolle i Europas historie og kultur og/eller opbygningen af Unionen. Stederne skal derfor kunne dokumentere et eller flere af følgende elementer:

i)

deres tværnationale eller paneuropæiske karakter: hvordan deres historiske og aktuelle indflydelse og attraktionsværdi rækker ud over en medlemsstats nationale grænser

| ii) | deres plads og rolle i europæisk historie og europæisk integration samt deres forbindelse til afgørende europæiske begivenheder, personligheder eller bevægelser |
| --- | --- |

ii)

deres plads og rolle i europæisk historie og europæisk integration samt deres forbindelse til afgørende europæiske begivenheder, personligheder eller bevægelser

| iii) | deres plads og rolle i udvikling og fremme af de fælles værdier, som ligger til grund for den europæiske integration. |
| --- | --- |

iii)

deres plads og rolle i udvikling og fremme af de fælles værdier, som ligger til grund for den europæiske integration.

| b) | Steder, der er kandidater til mærket, skal fremlægge et projekt, hvis gennemførelse skal begynde senest ved udgangen af udpegelsesåret, og som omfatter alle følgende elementer:






  i) | udbredelse af kendskabet til stedets europæiske betydning, især ved hjælp af passende informationsaktiviteter, skiltning og uddannelse af personalet |
| --- | --- | --- |

b)

Steder, der er kandidater til mærket, skal fremlægge et projekt, hvis gennemførelse skal begynde senest ved udgangen af udpegelsesåret, og som omfatter alle følgende elementer:

i)

udbredelse af kendskabet til stedets europæiske betydning, især ved hjælp af passende informationsaktiviteter, skiltning og uddannelse af personalet

| ii) | tilrettelæggelse af uddannelsesaktiviteter, især for unge, som fremmer forståelsen for Europas fælles historie og for dets fælles og dog mangfoldige kulturarv, og som styrker tilhørsforholdet til et fælles område |
| --- | --- |

ii)

tilrettelæggelse af uddannelsesaktiviteter, især for unge, som fremmer forståelsen for Europas fælles historie og for dets fælles og dog mangfoldige kulturarv, og som styrker tilhørsforholdet til et fælles område

| iii) | fremme af flersprogethed og lettere adgang til stedet ved brug af flere EU-sprog |
| --- | --- |

iii)

fremme af flersprogethed og lettere adgang til stedet ved brug af flere EU-sprog

| iv) | deltagelse i aktiviteter inden for netværk af steder, der har fået tildelt mærket, for at udveksle erfaringer og tage initiativ til fælles projekter |
| --- | --- |

iv)

deltagelse i aktiviteter inden for netværk af steder, der har fået tildelt mærket, for at udveksle erfaringer og tage initiativ til fælles projekter

| v) | en indsats for at gøre stedet mere synligt og attraktivt på europæisk plan, bl.a. gennem anvendelse af de muligheder, som ny teknologi og digitale og interaktive midler giver, og ved at skabe synergier med andre EU-initiativer. |
| --- | --- |

v)

en indsats for at gøre stedet mere synligt og attraktivt på europæisk plan, bl.a. gennem anvendelse af de muligheder, som ny teknologi og digitale og interaktive midler giver, og ved at skabe synergier med andre EU-initiativer.

Kunstneriske og kulturelle aktiviteter, som fremmer europæiske kulturarbejderes, kunstneres og samlingers mobilitet, stimulerer den interkulturelle dialog og fremmer forbindelserne mellem kulturarv og nutidig kunst og kreativitet, hilses velkommen, hvis stedets særlige forhold giver mulighed herfor.

| c) | Steder, der er kandidater til mærket, skal fremlægge en arbejdsplan, der omfatter alle følgende elementer:






  i) | sikring af en forsvarlig forvaltning af stedet, herunder fastlæggelse af mål og indikatorer |
| --- | --- | --- |

c)

Steder, der er kandidater til mærket, skal fremlægge en arbejdsplan, der omfatter alle følgende elementer:

i)

sikring af en forsvarlig forvaltning af stedet, herunder fastlæggelse af mål og indikatorer

| ii) | sikring af stedets bevarelse og dets videregivelse til kommende generationer i overensstemmelse med de relevante beskyttelsesordninger |
| --- | --- |

ii)

sikring af stedets bevarelse og dets videregivelse til kommende generationer i overensstemmelse med de relevante beskyttelsesordninger

| iii) | sikring af kvaliteten i modtagelsesfaciliteterne, såsom den historiske præsentation, information for de besøgende og skiltning |
| --- | --- |

iii)

sikring af kvaliteten i modtagelsesfaciliteterne, såsom den historiske præsentation, information for de besøgende og skiltning

| iv) | sikring af adgang til stedet for det bredest mulige publikum, f.eks. gennem tilpasning af stedet eller uddannelse af personalet |
| --- | --- |

iv)

sikring af adgang til stedet for det bredest mulige publikum, f.eks. gennem tilpasning af stedet eller uddannelse af personalet

| v) | særlig fokus på unge, især ved at give dem privilegeret adgang til stedet |
| --- | --- |

v)

særlig fokus på unge, især ved at give dem privilegeret adgang til stedet

| vi) | markedsføring af stedet som bæredygtigt turistmål |
| --- | --- |

vi)

markedsføring af stedet som bæredygtigt turistmål

| vii) | udvikling af en sammenhængende og dækkende kommunikationsstrategi, der fremhæver stedets europæiske betydning |
| --- | --- |

vii)

udvikling af en sammenhængende og dækkende kommunikationsstrategi, der fremhæver stedets europæiske betydning

| viii) | sikring af, at forvaltningen af stedet er så miljøvenlig som mulig. |
| --- | --- |

viii)

sikring af, at forvaltningen af stedet er så miljøvenlig som mulig.

2.   For så vidt angår kriterierne i stk. 1, litra b) og c), skal hvert enkelt sted vurderes på en passende måde, der tager hensyn til dets karakteristika.

Artikel 8

Europæisk jury

1.   Der oprettes en europæisk jury bestående af uafhængige eksperter (»den europæiske jury«) til at gennemføre udvælgelsen og overvågningen på EU-niveau. Den europæiske jury skal sikre, at kriterierne anvendes korrekt af stederne i alle medlemsstaterne.

2.   Den europæiske jury består af 13 medlemmer, hvoraf fire medlemmer udnævnes af Europa-Parlamentet, fire af Rådet, fire af Kommissionen og et af Regionsudvalget i overensstemmelse med deres respektive procedurer. Den europæiske jury udpeger selv sin formand.

3.   Medlemmerne af den europæiske jury skal være uafhængige eksperter med en omfattende viden og ekspertise inden for de områder, der er relevante for tiltagets mål. Institutionerne og organet drager omsorg for, at kompetencerne hos de eksperter, som de udnævner, er så komplementære som muligt, og at disse eksperter er udvalgt fra et geografisk afbalanceret udsnit.

4.   Medlemmerne af den europæiske jury udnævnes for tre år.

Dog udnævnes der i 2012, fire eksperter af Europa-Parlamentet for to år, fire af Rådet for tre år, fire af Kommissionen for et år og en af Regionsudvalget for tre år.

5.   Medlemmerne af den europæiske jury skal gøre opmærksom på enhver faktisk eller potentiel interessekonflikt for så vidt angår et bestemt sted. Har et medlem har gjort opmærksom på en interessekonflikt, eller opstår der en interessekonflikt, deltager medlemmet ikke i evalueringen af stedet eller andre steder i den eller de pågældende medlemsstater.

6.   Alle rapporter, anbefalinger og meddelelser fra den europæiske jury offentliggøres af Kommissionen.

Artikel 9

Ansøgningsformular

Med henblik på at gøre procedurerne så strømlinede og enkle som muligt udarbejder Kommissionen på grundlag af kriterierne en fælles ansøgningsformular (»ansøgningsformularen«), som alle kandidatsteder skal benytte.

Artikel 10

Foreløbig udvælgelse på nationalt niveau

1.   Den foreløbige udvælgelse af steder med henblik på tildelingen af mærket sker under medlemsstaternes ansvar.

2.   Hver medlemsstat har mulighed for at foretage en foreløbig udvælgelse af højst to steder hvert andet år.

3.   Den foreløbige udvælgelse skal være baseret på kriterierne og ansøgningsformularen.

4.   Hver deltagende medlemsstat fastlægger sine egne procedurer og sin egen tidsplan for den foreløbige udvælgelse i overensstemmelse med nærhedsprincippet og bestræber sig på, at de administrative ordninger bliver så enkle og fleksible som muligt. Den sender Kommissionen ansøgningsformularerne vedrørende de foreløbigt udvalgte steder senest den 1. marts i det år, hvor udvælgelsesproceduren finder sted, jf. tidsplanen i bilaget.

5.   Kommissionen offentliggør den fuldstændige liste over de foreløbigt udvalgte steder og underretter straks Europa-Parlamentet, Rådet og Regionsudvalget herom efter afslutningen af fasen med den foreløbige udvælgelse, således at Europa-Parlamentet, Rådet, Regionsudvalget, medlemsstaterne eller enhver anden person eller enhed kan oplyse Kommissionen om forhold, der kan få indflydelse på udvælgelsen af disse steder.

Artikel 11

Udvælgelse på EU-niveau

1.   Udvælgelsen af steder med henblik på tildelingen af mærket foretages af den europæiske jury under Kommissionens ansvar.

2.   Den europæiske jury evaluerer ansøgningerne vedrørende de foreløbigt udvalgte steder og udvælger højst ét sted per medlemsstat. Om nødvendigt kan yderligere oplysninger indhentes, og der kan organiseres besøg på stederne.

3.   Udvælgelsen skal være baseret på kriterierne og ansøgningsformularen. Den europæiske jury tager også behørigt hensyn til de i artikel 10, stk. 5, omhandlede forhold.

4.   Den europæiske jury udarbejder en rapport om de foreløbigt udvalgte steder og sender den til Kommissionen senest ved udgangen af det år, hvor udvælgelsesproceduren finder sted. Denne rapport skal omfatte en anbefaling vedrørende tildeling af mærket og en ledsagende begrundelse for juryens konklusioner vedrørende de steder, der blev udvalgt, og vedrørende dem, der ikke blev udvalgt. Kommissionen videresender straks denne rapport til Europa-Parlamentet, Rådet og Regionsudvalget til orientering.

5.   Kandidatsteder, der ikke blev udvalgt, kan indsende en ny ansøgning til den foreløbige udvælgelse på nationalt niveau de følgende år.

Artikel 12

Tværnationale steder

1.   For at komme i betragtning til at få tildelt mærket skal et tværnationalt sted opfylde alle følgende betingelser:

| a) | fuld opfyldelse af kriterierne for hvert af de deltagende steder |
| --- | --- |

a)

fuld opfyldelse af kriterierne for hvert af de deltagende steder

| b) | udpegelse af et af de deltagende steder til koordinator, som skal fungere som eneste kontaktpunkt for Kommissionen |
| --- | --- |

b)

udpegelse af et af de deltagende steder til koordinator, som skal fungere som eneste kontaktpunkt for Kommissionen

| c) | ansøgning under et fælles navn |
| --- | --- |

c)

ansøgning under et fælles navn

| d) | hvor det er relevant, dokumentation af en klar tematisk forbindelse. |
| --- | --- |

d)

hvor det er relevant, dokumentation af en klar tematisk forbindelse.

2.   Ansøgninger vedrørende tværnationale steder følger samme procedure som ansøgninger vedrørende andre steder. Efter at de deltagende steder har holdt samråd med inddragelse af de relevante nationale myndigheder, udfylder de hver især en ansøgningsformular og sender den til koordinatoren. Tværnationale steder udvælges foreløbigt af koordinatorens medlemsstat inden for det maksimale antal steder, som er fastsat i artikel 10, stk. 2, og denne medlemsstat fremsætter forslaget på vegne af alle de berørte medlemsstater efter aftale med disse.

3.   Når et tværnationalt sted udvælges, tildeles mærket det tværnationale sted som helhed og under det fælles navn.

4.   Hvis et tværnationalt sted opfylder alle kriterierne, gives dette sted høj prioritet ved udvælgelsen.

Artikel 13

Nationale tematiske steder

1.   For at komme i betragtning til at få tildelt mærket skal et nationalt tematisk sted opfylde alle følgende betingelser:

| a) | dokumentation for, at en fælles ansøgning har en europæisk merværdi i forhold til individuelle ansøgninger |
| --- | --- |

a)

dokumentation for, at en fælles ansøgning har en europæisk merværdi i forhold til individuelle ansøgninger

| b) | dokumentation for en klar tematisk forbindelse |
| --- | --- |

b)

dokumentation for en klar tematisk forbindelse

| c) | fuld opfyldelse af kriterierne for hvert af de deltagende steder |
| --- | --- |

c)

fuld opfyldelse af kriterierne for hvert af de deltagende steder

| d) | udpegelse af et af de deltagende steder til koordinator, som skal fungere som eneste kontaktpunkt for Kommissionen |
| --- | --- |

d)

udpegelse af et af de deltagende steder til koordinator, som skal fungere som eneste kontaktpunkt for Kommissionen

| e) | ansøgning under et fælles navn. |
| --- | --- |

e)

ansøgning under et fælles navn.

2.   Ansøgninger vedrørende nationale tematiske steder følger samme procedure som ansøgninger vedrørende andre steder. Hvert deltagende sted udfylder en ansøgningsformular og sender den til koordinatoren. Nationale tematiske steder udvælges foreløbigt af den berørte medlemsstat inden for det maksimale antal steder, som er fastsat i artikel 10, stk. 2.

3.   Når et nationalt tematisk sted udvælges, tildeles mærket det nationale tematiske sted som helhed og under det fælles navn.

Artikel 14

Udpegning

1.   Kommissionen udpeger de steder, der skal have mærket tildelt, under behørig hensyntagen til den europæiske jurys anbefaling. Kommissionen informerer Europa-Parlamentet, Rådet og Regionsudvalget om udpegningen.

2.   Mærket tildeles permanent på de betingelser, der er fastlagt i artikel 15, og med forbehold af tiltagets videreførelse, jf. dog artikel 16.

Artikel 15

Overvågning

1.   De steder, der har fået tildelt mærket, overvåges regelmæssigt for at sikre, at de fortsat opfylder kriterierne, og at de overholder det projekt og den arbejdsplan, som de forelagde i deres ansøgning.

2.   Hver medlemsstat er ansvarlig for overvågningen af alle steder, der er beliggende på dens område. Overvågningen af et tværnationalt sted er koordinatorens medlemsstats ansvar.

3.   Medlemsstaterne indsamler alle nødvendige oplysninger og udarbejder en rapport hvert fjerde år i overensstemmelse med tidsplanen i bilaget. Medlemsstaterne sender rapporten til Kommissionen senest den 1. marts i det år, hvor overvågningsproceduren finder sted. Kommissionen forelægger den for den europæiske jury til gennemgang.

4.   Den europæiske jury aflægger senest ved udgangen af det år, hvor overvågningsproceduren finder sted, rapport om situationen for de steder, der har fået tildelt mærket, herunder om nødvendigt anbefalinger, som der skal tages hensyn til i den følgende overvågningsperiode.

5.   Kommissionen udarbejder i samarbejde med den europæiske jury fælles indikatorer for medlemsstaterne for at sikre en ensartet fremgangsmåde for overvågningsproceduren.

Artikel 16

Frakendelse eller frasigelse af mærket

1.   Hvis den europæiske jury fastslår, at et sted ikke længere opfylder kriterierne, eller at det ikke længere overholder det projekt og den arbejdsplan, det forelagde i sin ansøgning, skal juryen tage initiativ til en dialog med den pågældende medlemsstat via Kommissionen for at medvirke til, at der foretages de nødvendige tilpasninger på stedet.

2.   Hvis de nødvendige tilpasninger på stedet ikke er foretaget senest 18 måneder regnet fra begyndelsen af dialogen, giver den europæiske jury Kommissionen meddelelse herom. Sammen med meddelelsen skal der være en begrundelse, og meddelelsen skal indeholde praktiske anbefalinger af, hvorledes situationen kan forbedres.

3.   Hvis de praktiske anbefalinger ikke er blevet fulgt senest 18 måneder efter den i stk. 2 nævnte meddelelse, skal den europæiske jury udstede en anbefaling til Kommission om, at det pågældende sted frakendes mærket.

4.   Hvis den europæiske jury fastslår, at et sted, der deltager i et tværnationalt sted eller i et nationalt tematisk sted, ikke længere opfylder kriterierne, eller at det ikke længere overholder det projekt og den arbejdsplan, det forelagde i sin ansøgning, finder proceduren i stk. 1, 2 og 3 anvendelse. Frakendelse i henhold til dette stykke omfatter hele det tværnationale sted eller hele det nationale tematiske sted. I tilfælde, hvor det ikke vil underminere sammenhængen i det tværnationale sted eller det nationale tematiske sted, kan den europæiske jury dog anbefale, at frakendelsen kun skal gælde for det pågældende deltagende sted.

5.   Kommissionen træffer afgørelse om at frakende mærket under behørig hensyntagen til den europæiske jurys anbefaling, jf. stk. 3. Kommissionen informerer Europa-Parlamentet, Rådet og Regionsudvalget om frakendelsen.

6.   Steder kan til enhver tid vælge at frasige sig mærket, og i sådanne tilfælde underretter de den berørte medlemsstat, som så orienterer Kommissionen om frasigelsen. Kommissionen gør frasigelsen officiel og informerer Europa-Parlamentet, Rådet og Regionsudvalget herom.

Artikel 17

Praktiske ordninger

1.   Kommissionen gennemfører tiltaget. Den sørger navnlig for:

| a) | at sikre den overordnede sammenhæng og kvalitet i tiltaget |
| --- | --- |

a)

at sikre den overordnede sammenhæng og kvalitet i tiltaget

| b) | at sikre koordineringen mellem medlemsstaterne og den europæiske jury |
| --- | --- |

b)

at sikre koordineringen mellem medlemsstaterne og den europæiske jury

| c) | at udarbejde retningslinjer til støtte for udvælgelses- og overvågningsprocedurerne på baggrund af målene og kriterierne og i tæt samarbejde med den europæiske jury |
| --- | --- |

c)

at udarbejde retningslinjer til støtte for udvælgelses- og overvågningsprocedurerne på baggrund af målene og kriterierne og i tæt samarbejde med den europæiske jury

| d) | at give støtte til den europæiske jury. |
| --- | --- |

d)

at give støtte til den europæiske jury.

2.   Kommissionen er ansvarlig for kommunikation af information vedrørende mærket og for at sikre dets synlighed på EU-niveau, især gennem etablering og vedligeholdelse af et særligt websted. Kommissionen sørger også for, at der udarbejdes et logo for tiltaget.

3.   Kommissionen fremmer netværksaktiviteter mellem de steder, der har fået tildelt mærket.

4.   De i denne artikels stk. 2 og 3 omtalte tiltag samt udgifterne til den europæiske jury finansieres gennem den finansieringsramme, der er fastlagt i artikel 20.

Artikel 18

Evaluering

1.   Kommissionen sørger for ekstern og uafhængig evaluering af tiltaget. Denne evaluering skal gennemføres hvert sjette år i overensstemmelse med den tidsplan, der er anført i bilaget, og skal omfatte alle elementer, herunder effektiviteten af procedurerne til gennemførelsen af tiltaget, antallet af steder, tiltagets virkninger, udvidelsen af dets geografiske anvendelsesområde, hvordan det kan forbedres, og om det bør videreføres.

2.   Kommissionen forelægger Europa-Parlamentet, Rådet og Regionsudvalget en rapport om den i stk. 1 fastsatte evaluering senest seks måneder efter afslutningen af evalueringen, om nødvendigt ledsaget af relevante forslag.

Artikel 19

Overgangsbestemmelser

1.   Medlemsstater, der ikke har deltaget i det mellemstatslige initiativ fra 2006 vedrørende det europæiske kulturarvsmærke (»det mellemstatslige initiativ«), kan foretage en foreløbig udvælgelse af højst fire steder i 2013 med henblik på tildeling af mærket.

2.   Medlemsstater, der har deltaget i det mellemstatslige initiativ, kan foretage en foreløbig udvælgelse af højst fire steder i 2014 med henblik på tildeling af mærket. De kan foreslå steder, der allerede har fået tildelt et mærke inden for rammerne af det mellemstatslige initiativ.

3.   Alle de steder, der er omhandlet i stk. 1 og 2, skal bedømmes af den europæiske jury ud fra samme kriterier og behandles efter samme procedure som de øvrige steder.

4.   Hvis et af de steder, der er omhandlet i stk. 1 og 2, ikke opfylder kriterierne, eller hvis der er behov for yderligere oplysninger, indleder den europæiske jury en dialog med den pågældende medlemsstat via Kommissionen for at undersøge, om ansøgningen kan forbedres, inden der træffes afgørelse. Om nødvendigt kan der gennemføres besøg på stedet.

Artikel 20

Finansielle bestemmelser

1.   Finansieringsrammen for gennemførelsen af tiltaget i perioden fra den 1. januar 2012 til den 31. december 2013 fastsættes til 650 000 EUR.

2.   De årlige bevillinger godkendes af budgetmyndigheden inden for rammerne af den flerårige finansielle ramme.

Artikel 21

Ikrafttræden

Denne afgørelse træder i kraft dagen efter offentliggørelsen i Den Europæiske Unions Tidende.

Udfærdiget i ..., den ...

På Europa-Parlamentets vegne

...

Formand

På Rådets vegne

...

Formand

---

(1)  EUT C 267 af 1.10.2010, s. 52.

1

(2)  Europa-Parlamentets holdning af 16.12.2010 (endnu ikke offentliggjort i EUT) og Rådets førstebehandlingsholdning af 19.7.2011. Europa-Parlamentets holdning af ... og Rådets afgørelse af ... .

2

(3)  EUT C 319 af 13.12.2008, s. 11.

3

---

BILAG

Tidsplan

| År | |
| --- | --- |
| 2011 | Afgørelsens ikrafttræden
  Forberedende arbejde |
| 2012 | Forberedende arbejde |
| 2013 | Første udvælgelse af steder for de medlemsstater, der ikke har deltaget i det mellemstatslige initiativ |
| 2014 | Første udvælgelse af steder for de medlemsstater, der har deltaget i det mellemstatslige initiativ |
| 2015 | Udvælgelse |
| 2016 | Overvågning |
| 2017 | Udvælgelse |
| 2018 | Evaluering af mærket |
| 2019 | Udvælgelse |
| 2020 | Overvågning |
| 2021 | Udvælgelse |
| 2022 | — |
| 2023 | Udvælgelse |
| 2024 | Overvågning
  Evaluering af mærket |
| 2025 | Udvælgelse |
| ... | ... |

År

2011

Afgørelsens ikrafttræden

Forberedende arbejde

2012

Forberedende arbejde

2013

Første udvælgelse af steder for de medlemsstater, der ikke har deltaget i det mellemstatslige initiativ

2014

Første udvælgelse af steder for de medlemsstater, der har deltaget i det mellemstatslige initiativ

2015

Udvælgelse

2016

Overvågning

2017

Udvælgelse

2018

Evaluering af mærket

2019

Udvælgelse

2020

Overvågning

2021

Udvælgelse

2022

—

2023

Udvælgelse

2024

Overvågning

Evaluering af mærket

2025

Udvælgelse

...

...

---

RÅDETS BEGRUNDELSE

I.   INDLEDNING

| 1. | Kommissionen vedtog sit forslag den 9. marts 2010. |
| --- | --- |

1.

Kommissionen vedtog sit forslag den 9. marts 2010.

| 2. | Regionsudvalget afgav udtalelse den 9. juni 2010. |
| --- | --- |

2.

Regionsudvalget afgav udtalelse den 9. juni 2010.

| 3. | Europa-Parlamentet vedtog sin førstebehandlingsholdning på plenarmødet den 16. december 2010. |
| --- | --- |

3.

Europa-Parlamentet vedtog sin førstebehandlingsholdning på plenarmødet den 16. december 2010.

| 4. | Den 19. juli 2011 vedtog Rådet sin førstebehandlingsholdning i overensstemmelse med artikel 294, stk. 5, i TEUF. |
| --- | --- |

4.

Den 19. juli 2011 vedtog Rådet sin førstebehandlingsholdning i overensstemmelse med artikel 294, stk. 5, i TEUF.

II.   FORMÅL

Det europæiske kulturarvsmærke begyndte som et mellemstatsligt initiativ i 2006. På grund af en række svagheder i forbindelse med den praktiske tilrettelæggelse af initiativet opfordrede Rådet Kommissionen til at fremlægge et forslag om oprettelse af et europæisk kulturarvsmærke fra Unionens side. EU's tiltag vedrørende det europæiske kulturarvsmærke har følgende tre sæt mål:

| 1. | De generelle mål er at styrke de europæiske borgeres tilhørsforhold til Unionen på grundlag af fælles elementer af historie og kulturarv samt en værdsættelse af mangfoldighed og at styrke den interkulturelle dialog. |
| --- | --- |

1.

De generelle mål er at styrke de europæiske borgeres tilhørsforhold til Unionen på grundlag af fælles elementer af historie og kulturarv samt en værdsættelse af mangfoldighed og at styrke den interkulturelle dialog.

| 2. | Målene på mellemlang sigt er at fremhæve den symbolske værdi af og synliggøre steder, som har spillet en betydelig rolle i Europas historie og kultur og/eller opbygningen af Unionen samt at øge de europæiske borgeres forståelse af Europas historie og opbygningen af Unionen og af deres fælles og dog mangfoldige kulturarv. |
| --- | --- |

2.

Målene på mellemlang sigt er at fremhæve den symbolske værdi af og synliggøre steder, som har spillet en betydelig rolle i Europas historie og kultur og/eller opbygningen af Unionen samt at øge de europæiske borgeres forståelse af Europas historie og opbygningen af Unionen og af deres fælles og dog mangfoldige kulturarv.

| 3. | De specifikke mål går på de umiddelbare forbedringer, som stederne forventes at præstere som følge af deres aktiviteter i forbindelse med det europæiske kulturarvsmærke. |
| --- | --- |

3.

De specifikke mål går på de umiddelbare forbedringer, som stederne forventes at præstere som følge af deres aktiviteter i forbindelse med det europæiske kulturarvsmærke.

III.   ANALYSE AF RÅDETS FØRSTEBEHANDLINGSHOLDNING

Rådets førstebehandlingsholdning er resultatet af uformelle kontakter mellem Europa-Parlamentet, Kommissionen og Rådet i henhold til punkt 16-18 i den fælles erklæring om den praktiske gennemførelse af den fælles beslutningsprocedure (1).

Selv om førstebehandlingsholdningen indeholder visse ændringer i forhold til Kommissionens oprindelige forslag, både hvad struktur og indhold angår, er den grundlæggende tilgang som foreslået af Kommissionen og hovedelementerne i dens forslag bevaret; dette gælder f.eks. udvælgelses-proceduren i to faser (en foreløbig udvælgelse på nationalt niveau efterfulgt af udvælgelse på EU-niveau), bedømmelsen ved en europæisk jury bestående af uafhængige eksperter, Kommissionens udpegning af steder samt indførelsen af foranstaltninger til at sikre overgangen fra mellemstatsligt initiativ til EU-tiltag. Der gøres rede for de vigtigste ændringer i del A og B i det følgende.

A.   
  Strukturelle ændringer

I overensstemmelse med den fælles praktiske vejledning i affattelse af fællesskabslovgivning samler førstebehandlingsholdningen alle definitioner i én enkelt artikel (artikel 2 – »Definitioner«). Definitionerne af »tværnationale steder«, der tidligere fandtes i artikel 12, og af »nationale tematiske steder«, der tidligere fandtes i artikel 13, berøres af denne ændring.

B.   
  Indholdsmæssige ændringer

i.   Definitioner (artikel 2)

Europa-Parlamentets relevante ændring: 8

Førstebehandlingsholdningen udvider definitionen af steder i Kommissionens oprindelige forslag til at omfatte tre nye typer steder, nemlig undersøiske, arkæologiske og industrielle steder.

ii.   Geografisk anvendelsesområde (artikel 18, stk. 1, og betragtning 13)

Europa-Parlamentets relevante ændringer: 6, 59

Førstebehandlingsholdningen følger den grundlæggende tilgang i Kommissionens forslag, nemlig at udvidelsen af tiltagets geografiske anvendelsesområde bør evalueres sammen med andre elementer (artikel 18, stk. 1). I henhold til betragtning 13 bør udvidelsen af det geografiske anvendelses-område allerede undersøges ved den første evaluering, dvs. seks år efter afgørelsens ikrafttræden, så EU-medlemsstaterne kan afprøve, hvordan tiltaget fungerer, inden der eventuelt åbnes for deltag-else af ikke-EU-lande.

iii.   Europæisk jury bestående af uafhængige eksperter (artikel 8)

Europa-Parlamentets relevante ændringer: 34, 35, 36

Regionsudvalgets deltagelse i udvælgelses- og overvågningsprocedurerne er vigtig, da kulturarvssteder ofte forvaltes af lokale eller regionale myndigheder. Førstebehandlingsholdningen afspejler dette ved at tilføje en ekspert udpeget af Regionsudvalget til de af Parlamentet, Rådet og Kommissionen udpegede medlemmer af den europæiske jury (artikel 8, stk. 2). Førstebehandlingsholdningen fremhæver, at de relevante EU-institutioner skal drage omsorg for, at de udpegede eksperter har komplementære kompetencer, og at repræsentationen af dem er geografisk afbalanceret (artikel 8, stk. 3).

iv.   Udvælgelseshyppighed (artikel 10, stk. 2)

Europa-Parlamentets relevante ændring: 40

Førstebehandlingsholdningen har ændret den årlige udvælgelse af steder, som Kommissionen oprindelig foreslog, til en udvælgelse, der foretages hvert andet år, hovedsagelig for at undgå en ukontrolleret stigning i antallet af steder, hvilket vil kunne underminere mærkets anseelse og kvalitet. Samtidig vil en udvælgelse hvert andet år sikre, at der opnås en kritisk masse af steder inden for rimelig tid, så mærket bliver kendt i offentligheden.

v.   Bedre information fra Kommissionen (artikel 10, stk. 5, artikel 11, stk. 4, artikel 14, stk. 1, og artikel 16, stk. 5 og 6)

Europa-Parlamentets relevante ændringer: 43, 45, 49, 55 og 56

Førstebehandlingsholdningen har indført en forpligtelse for Kommissionen til at orientere Parlamentet, Rådet og Regionsudvalget i hver fase af udvælgelsesproceduren: medlemsstaternes foreløbige udvælgelse af steder, den europæiske jurys udvælgelse, Kommissionens udpegning af de udvalgte steder, frakendelse af et steds mærke og et steds frasigelse af mærket. Takket være en så gennemsigtig procedure vil alle interessenter kunne gøre Kommissionen opmærksom på deres eventuelle kommentarer om kandidatstederne (artikel 10, stk. 5).

vi.   Tværnationale steder (artikel 2, stk. 2, artikel 12 og betragtning 15)

Europa-Parlamentets relevante ændring: 46

Førstebehandlingsholdningen støtter denne type sted som omhandlet i Kommissionens oprindelige forslag. Den definerer imidlertid mere specifikt, hvilke betingelser et sådant sted skal opfylde, navnlig skal der være en koordinator, og steder, der deltager i et tværnationalt sted, skal holde samråd med inddragelse af deres relevante nationale myndigheder (artikel 12, stk. 2).

vii.   Nationale tematiske steder (artikel 2, stk. 3, artikel 13 og betragtning 14)

Førstebehandlingsholdningen indfører »nationale tematiske steder« som en ny type sted, så steder i en given medlemsstat, der er forbundet af et fælles tema, kan fremsætte en fælles ansøgning.

viii.   Frasigelse (artikel 16, stk. 6)

Europa-Parlamentets relevante ændring: 56

Førstebehandlingsholdningen indfører en ny procedure, der giver et sted, der ikke længere ønsker at deltage i tiltaget, mulighed for at frasige sig mærket. Denne bestemmelse er i overensstemmelse med tiltagets frivillige karakter (artikel 4).

ix.   Overgangsbestemmelser (artikel 19 og betragtning 11)

Førstebehandlingsholdningen følger den grundlæggende tilgang i Kommissionens oprindelige forslag, nemlig at sikre overgangen fra det mellemstatslige initiativ til et tiltag forvaltet af EU, ved også at tillade medlemsstaterne at foreslå steder, som eventuelt allerede har fået tildelt mærket inden for rammerne af det mellemstatslige initiativ. Alle steder, som foreslås tildelt mærket i de to udvælgelsesår, hvor overgangsbestemmelserne finder anvendelse, skal bedømmes ud fra samme kriterier og behandles efter samme procedure som steder foreslået i de almindelige år (artikel 19, stk. 3)). For at sikre lige behandling af medlemsstater, hvis steder har fået tildelt det mellemstatslige mærke, og medlemsstater, som ikke har sådanne steder, fastsætter førstebehandlingsholdningen, at en medlemsstat højst kan foreslå fire steder i henhold til overgangsbestemmelserne. Artikel 19 som foreslået af Kommissionen er blevet omstruktureret for at præcisere og forenkle overgangproceduren.

x.   Finansielle bestemmelser (artikel 20)

Det finansieringsrammebeløb, som Kommissionen oprindelig foreslog, var baseret på antagelsen om, at den første udvælgelsesprocedure tilrettelægges i 2012. Eftersom den nye tekst føjer et år til det forberedende arbejde, er budgettet for EU-tiltaget blevet nedsat til 650 000 EUR for perioden 2012-2013.

IV.   KONKLUSIONER

Førstebehandlingsholdningen, som er resultatet af uformelle forhandlinger mellem Europa-Parlamentet, Rådet og Kommissionen, holder fast ved den tilgang og den retlige opbygning, som Kommissionen har foreslået. Den opstiller fælles, klare og gennemsigtige kriterier og procedurer for det europæiske kulturarvsmærke og indfører større koordinering mellem medlemsstaterne. Der er blevet foretaget vigtige ændringer i udvælgelseshyppigheden, den europæiske jurys sammensætning, typen af steder og informationen. Der er også blevet foretaget en række vigtige afklaringer, herunder med hensyn til definitioner, kriterier, betingelser for tværnationale og nationale tematiske steder, frasigelse og overgangsbestemmelser.

---

(1)  EUT C 145 af 30.6.2007, s. 5.

---